Diari Oficial de la Generalitat Valenciana


Sumari del DOGV 7795, del 01-06-2016 (2016/3901)

RESOLUCIÓ de 2 de maig de 2016, de la Direcció General d'Obres Públiques, Transport i Mobilitat, per la qual s'estableix un nou règim de dies de descans obligatori en la prestació de serveis de transport públic de viatgers en automòbils de turisme, en l'Àrea de Prestació Conjunta d'Alacant per a l'any 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7795

Data del DOGV
:   01-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3901


Data del document
:   02-05-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 2 de maig de 2016, de la Direcció General d'Obres Públiques, Transport i Mobilitat, per la qual s'estableix un nou règim de dies de descans obligatori en la prestació de serveis de transport públic de viatgers en automòbils de turisme, en l'Àrea de Prestació Conjunta d'Alacant per a l'any 2016. [2016/3901]  
De conformitat amb el Decret 18/1985, de 23 de febrer, del Consell, de Creació d'Àrees de Prestació Conjunta per a serveis de transport públic de viatgers en automòbils de turisme, i en virtut de l'habilitació que estableix la disposició final primera de l'Ordre de 6 de setembre de 1999, de la Conselleria d'Obres Públiques, Urbanisme i Transports, que estableix el sistema de descans obligatori en la prestació de serveis de transport públic de viatgers en automòbils de turisme, en l'Àrea de Prestació Conjunta d'Alacant, la direcció general competent en matèria de transport ha anat establint anualment un règim de descans obligatori la prestació dels serveis de taxi en l'àrea esmentada.   
  
L'última resolució d'aquesta direcció general va ser dictada el passat 25 de gener, amb l'objecte de regular el sistema de dies de descans obligatori en la prestació de serveis de transport públic de viatgers en automòbils de turisme, en l'Àrea de Prestació Conjunta d'Alacant, per a l'any 2016. No obstant això, les reiterades demandes del sector representat per les associacions i sindicats en el Consell del Taxi, i la persistència de l'impacte negatiu en la demanda del servei del taxi provocada per la crisi econòmica, fa convenient adequar novament el règim de descans obligatori en la prestació dels serveis de taxi, en l'Àrea de Prestació Conjunta d'Alacant.  
De conformitat amb allò que s'ha exposat en l'article 43 de la Llei 6/2011, d'1 d'abril, de Mobilitat de la Comunitat Valenciana, i en virtut de l'article 12 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Fixar un dia de descans obligatori per llicència per a totes les autoritzacions de taxi adscrites a l'Àrea de Prestació Conjunta d'Alacant, responent al torn següent:  
  
Dia de descans Indicatiu Número de les autoritzacions que descansen (ambdues incloses)  
Dilluns C 107 a 212  
Dimarts D 213 a 318  
Dimecres E 319 a 424  
Dijous A 425 a 531  
Divendres B 001 a 106  
  
  
Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la forma següent:  
  
Dia de descans Indicatiu Número d'autorització de taxi adaptat que descansa  
Dilluns C 533  
Dimarts D 534  
Dimecres E 535 i 537  
Dijous A 536  
Divendres B 532  
  
  
Segon  
Addicionalment al dia de descans obligatori establit en el punt anterior, totes les autoritzacions pertanyents a l'Àrea de Prestació Conjunta d'Alacant descansaran vuit hores al dia en torns de matí, vesprada o nit dels quatre dies laborables de les setmanes restants. El torn esmentat per a cada llicència és l'indicat en l'annex I de la Resolució de 31 de gener de 2014, de la Direcció General de Transports i Logística, per la qual es regula el sistema de descans obligatori en la prestació de serveis de transport públic de viatgers en automòbils de turisme en l'Àrea de Prestació Conjunta d'Alacant.  
Entre les 23.00 i les 24.00 hores dels divendres i vespres de dia festiu no serà aplicable l'obligació de descans addicional regulada en aquest apartat, existint, per tant, llibertat per a prestar servei als taxis que no els toque descansar aqueix dia.  
En el termini de 15 dies, comptat a partir de l'endemà de la publicació de la present resolució, els titulars d'autoritzacions podran comunicar al Servei Territorial de Transports d'Alacant el canvi de torn de descans addicional de vuit hores, per al període comprés entre el 30 de maig de 2016 i el 16 de setembre del mateix any, canvi que s'autoritzarà per aquesta direcció general amb un informe previ favorable d'aquell. No s'admetran les sol·licituds de canvi de torn de descans addicional presentades fora del termini assenyalat, ni aquelles que tinguen per objecte modificar torn fora del període assenyalat en aquest apartat.  
  
En l'annex I de la present resolució es relacionen els torns per a aquelles autoritzacions que tenen autoritzat un canvi del torn per a l'any 2016.  
  
Tercer  
Durant els dissabtes i diumenges, la prestació del transport públic de taxi per a autoritzacions pertanyents a l'Àrea de Prestació Conjunta d'Alacant, es prestarà davall un règim de torns en què descansarà la meitat de la flota i s'organitzaran de la manera següent:  
- Quan el dissabte siga data parell prestaran el servei els taxis amb número d'autorització de l'àrea parell, i descansaran la resta de vehicles.  
  
- Quan el dissabte siga data imparell prestaran el servei els taxis amb número d'autorització de l'àrea imparell, i descansaran la resta de vehicles.  
- Quan el diumenge siga data parell prestaran el servei els taxis amb número d'autorització de l'àrea parell i descansaran la resta de vehicles.  
  
- Quan el diumenge siga data imparell prestaran el servei els taxis amb número d'autorització de l'àrea imparell i descansaran la resta de vehicles.  
No obstant la distribució anterior, el dia 31 de desembre (dissabte) de l'any 2016 prestaran servei les autoritzacions imparells i el dia 1 de gener (diumenge) de l'any 2017 prestaran servei les autoritzacions parelles, als efectes d'evitar la fallida del sistema d'alternança.  
La mateixa correlació parell/imparell s'aplicarà per a les llicències de taxi adaptades respecte als descansos dissabte i diumenge.  
  
Quart  
Establir un torn de prestació del servei durant els dies festius que resten de 2016, i que no siguen dissabte o diumenge, alternant-se segons siga parell o imparell el número d'autorització, de la forma següent:  
- 15 d'agost (l'Assumpció): només prestaran servei els parells, excepte els que realitzen el descans setmanal  
- 12 d'octubre (Hispanitat): només prestaran servei els imparells, excepte els que realitzen el descans setmanal.  
- 1 de novembre (Tots Sants): només prestaran servei els parells, excepte els que realitzen el descans setmanal.  
- 6 de desembre (Dia de la Constitució): només prestaran servei els imparells, excepte els que realitzen el descans setmanal.  
- 8 de desembre (Immaculada Concepció): només prestaran servei els parells, excepte els que realitzen el descans setmanal.  
- 26 de desembre (2n dia Nadal): només prestaran servei els imparells, excepte els que realitzen el descans setmanal.  
- Els dies 22, 23, 24 i 25 de juny (Fogueres de Sant Joan), i 24, 25 i 31 de desembre (vespra de Nadal, Nadal i vespra de Cap d'Any) podran prestar servei tots els vehicles i fins a les 8 del matí de l'endemà.  
  
Cinquè  
Establir un horari per al canvi de torn assenyalat en els punts anteriors de la manera següent:  
1. Durant el període de l'1 de juny al 16 de setembre el torn del dissabte finalitza a les 21 hores, i el del diumenge a les 23 hores, de manera que entre aquestes hores i les 24 hores puguen prestar servei la totalitat de la flota.  
2. En el període entre el 17 de setembre i 31 de maig, tant el torn de dissabte com el de diumenge finalitza a les 23 hores, de manera que entre aquesta hora i les 24 hores poden prestar servei tota la flota.  
  
Sisè  
Els dies de descans setmanal aniran senyalitzats amb els indicatius vigents A, B, C, D i E i hauran de mantindre's permanentment en el vehicle amb independència del torn que s'establisca cada any. Els referits indicatius respondran al disseny que s'acompanya com a annex a l'Orde 2/2014, de 6 de febrer, de la Conselleria d'Infraestructures, Territori i Medi Ambient, per la qual es regula el sistema de descans obligatori i la limitació diària en la prestació del servei de taxis en l'Àrea de Prestació Conjunta de València. Els indicatius per als taxis adaptats el disseny que figura en l'annex II de la Resolució de 31 de gener de 2014, de la Direcció General de Transports i Logística, per la qual es regula el sistema de descans obligatori en la prestació de serveis de transport públic de viatgers en automòbils de turisme en l'Àrea de Prestació Conjunta d'Alacant. Així mateix, els indicatius per als torns de descans addicional de vuit hores el disseny que figura en l'annex III de la Resolució de 31 de gener de 2014, de la Direcció General de Transports i Logística, per la qual es regula el sistema de descans obligatori en la prestació de serveis de transport públic de viatgers en automòbils de turisme en l'Àrea de Prestació Conjunta d'Alacant.  
  
  
Setè  
Deixar sense efecte la resolució de 25 de gener de 2016, de la Direcció General d'Obres Públiques, Transport i Mobilitat, per la qual es regula el sistema de dies de descans obligatori en la prestació de serveis de transport públic de viatgers en automòbils de turisme en l'Àrea de Prestació Conjunta d'Alacant per a l'any 2016.  
  
Octau  
Remetre la present resolució per a la publicació en el Diari Oficial de la Comunitat Valenciana, moment en què desplegarà plens efectes.  
  
Contra la present resolució, que no esgota la via administrativa, es podrà interposar un recurs d'alçada davant el secretari autonòmic d'Habitatge, Obres Públiques i Vertebració del Territori, en el termini d'un mes a comptar de l'endemà de la publicació en el Diari Oficial de la Comunitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que s'hi considere oportuna.  
  
València, 2 de maig de 2016.- El director general Obres Públiques, Transport i Mobilitat: Carlos Domingo Soler.  
  
  
ANNEX I  
  
Torn de matí:  
45, 83, 131, 170, 233, 249, 274, 299, 309, 336, 383, 413 i 419  
  
Torn de vesprada:  
23, 60, 71, 88, 101, 103, 137, 175, 346, 381 i 437  
  
Torn de nit:  
11, 30, 34, 37, 72, 83, 230, 253, 267, 422, 435, 485, 486 i 517.